
Z A P I S N I K
23. (dvadeset i treće) sjednice Vijeća Mjesnog odbora Sopot, održane 17. travnja 2023. u prostorijama Mjesnog odbora Sopot, Ulica Viktora Kovačića 5, s početkom u 18:20 sati

NAZOČNI ČLANOVI VIJEĆA: 
Ramona Antić, Mladen Devčić, Milivoj Đilas, Iver Gredelj-Kovačić, Ajla Hrelja Bralić, Danijel Ljuboja, Štefica Muhvić, Miroslav Tovarloža.

NENAZOČNI ČLANOVI VIJEĆA:
Branka Rimac.

Predsjedava: Danijel Ljuboja, predsjednik Vijeća.
Zapisnik vodi: Ramona Antić, članica Vijeća.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

USVAJANJE ZAPISNIKA
	Budući da nema primjedbi na zapisnik 22. sjednice, Vijeće jednoglasno prihvaća tekst zapisnika 22. sjednice Vijeća održane 18. ožujka 2023.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Nema prijedloga za izostavljanje točaka dnevnog reda kao niti za izmjenu njihovog redoslijeda.
Mladen Devčić predlaže dopunu dnevnog reda točkom:
· Status objekta „zdravljaka“ na Sportsko rekreacijskom centru Sopot (SRC Sopot) koji koristi Pikado klub Vrbik – donošenje zaključka
Vijeće jednoglasno prihvaća dopunu dnevnog reda.
Dodatna točka dnevnog reda postaje točka 2., a dosadašnja točka 2. Pitanja, prijedlozi i obavijesti postaje točka 3.
Vijeće jednoglasno prihvaća redoslijed točaka dnevnog reda
Vijeće jednoglasno prihvaća dnevni red koji glasi:



D N E V N I  R E D
1. Prijedlog prioriteta za Plan komunalnih aktivnosti na području Mjesnog odbora Sopot za 2024. – donosi se
2. Status objekta „zdravljaka“ na Sportsko rekreacijskom centru Sopot (SRC Sopot) koji koristi Pikado klub Vrbik – donošenje zaključka
3. Pitanja, prijedlozi i obavijesti


Ad. 1. Prijedlog prioriteta za Plan komunalnih aktivnosti na području Mjesnog odbora Sopot za 2024.
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

PRIJEDLOG PRIORITETA
za Plan komunalnih aktivnosti na području Mjesnog odbora Sopot za 2024.

1. Vijeće Mjesnog odbora Sopot raspravljalo je o prioritetima za Plan komunalnih aktivnosti na području Mjesnog odbora Sopot za 2024.

2. Vijeće Mjesnog odbora Sopot predlaže sljedeće prioritete na području Mjesnog odbora Sopot za 2024.:

	Lokacija
	Opis

	Ulica Milovana Kovačevića 1-9
	Rekonstrukcija dječjeg parka u skladu s projektnom dokumentacijom

	Ulica Milovana Kovačevića i Šenova ulica – blok zgrada
	Obnova staza na zelenoj površini

	Turinina ulica
	Dovršenje parka za pse po projektnoj dokumentaciji

	Ostrogovićeva ulica 1-7
	Izrada projektne dokumentacije za dječje igralište

	Ulica Viktora Kovačića 25-36
	Uređenje prilaza i nogostupa ispred zgrade

	Zemljakova ulica 1-9
	Izrada projektne dokumentacije za dječje igralište


3. Ovaj zaključak dostavlja se Vijeću Gradske četvrti Novi Zagreb – istok.



Ad. 2. Status objekta „zdravljaka“ na Sportsko rekreacijskom centru Sopot (SRC Sopot) koji koristi Pikado klub Vrbik
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K LJ U Č A K
o statusu objekta „zdravljaka“ na Sportsko rekreacijskom centru Sopot (SRC Sopot) koji koristi Pikado klub Vrbik

1. Vijeće Mjesnog odbora Sopot raspravljalo je o zapuštenom objektu “zdravljaka” unutar Sportsko rekeacijskog centra Sopot koji koristi Pikado klub Vrbik.

2. Vijeće Mjesnog odbora Sopot nikad nije dobilo odgovor na mnoge poslane upite o navedenom objektu. 

3. Vijeće Mjesnog odbora Sopot smatra da je navedeni objekt od ključnog interesa za daljnji razvoj Sportsko rekreacijskog centra Sopot, stoga moli Gradsku Četvrti Novi Zagreb – istok da podigne problem na višu razinu i preuzme ga na rješavanje.
4. Ovaj zaključak dostavlja se Vijeću Gradske četvrti Novi Zagreb – istok
Ad. 3. Pitanja, prijedlozi i obavijesti

Članica Vijeća Štefica Muhvić otvara pitanje garaže ispod Spara u Ulici Viktora Kovačića. Milivoj Đilas s Vijećem dijeli informaciju kako je garaža u privatnom vlasništvu, te u procesu prenamjene u komercijalnu garažu koja će se ustupati u najam građanima Sopota.

Budući da više nitko ne traži riječ, predsjednik konstatira da je dnevni red iscrpljen i zaključuje sjednicu u 19:30, nakon 70 min trajanja.


Zapisnik sastavila:
Ramona Antić




KLASA: 024-08/23-003/769
URBROJ: 251-13-11-9/007-23-2
Zagreb, 17. travnja 2023.


Predsjednik
Vijeća Mjesnog odbora Sopot

